న్యూఢిల్లీ: ముస్లింలు, దళితులను దారుణంగా కొట్టి చంపడంపై బుధవారం దేశ వ్యాప్తంగా నిరసనలు వెల్లువెత్తాయి. గత గురువారం హర్యానాలో ఓ దారుణం జరిగింది. ఈద్ షాపింగ్ అనంతరం లోకల్ రైల్లో వస్తున్న ఓ ముస్లిం కుటుంబంపై కొందరు దాడి చేశారు. సీటు విషయంలో తలెత్తిన వివాదం ఘర్షణకు దారి తీసింది. దీంతో కొందరు వారి తలమీద టోపీలను లాగడంతోపాటు గెడ్డాలు పట్టుకుని అవమానించారు. జాతి వ్యతిరేకులు, పశు మాంసం తింటారని హేళన చేశారు. అంతటితో ఆగక ఆ కుటుంబానికి చెందిన ఓ ముస్లిం యువకుడ్ని దారుణంగా కొట్టి హత్య చేశారు. ఈ ఘటన దేశ వ్యాప్తంగా సంచలనం రేపింది.దీన్ని ఖండించిన సినీ నిర్మాత సాబా దేవన్, ఫేస్బుక్ వేదికగా జూన్ 28న దేశ వ్యాప్త నిరసనకు పిలుపునిచ్చారు. దీంతో బుధవారం ‘నాట్ ఇన్ మై నేమ్’ పేరుతో ఢిల్లీ, ముంబై, కోల్కతా, చెన్నై, హైదరాబాద్, బెంగళూరు, తిరువనంతపురం, భోపాల్, లక్నో వంటి మహానగరాల్లో నిరసనలు వెల్లువెత్తాయి. ఢిల్లీలోని జంతర్ మంతర్ వద్ద జరిగిన నిరసనలో ఆ రాష్ట్ర ఉప ముఖ్యమంత్రి సిసోడియాతో పాటు పలువురు ప్రముఖులు పాల్గొని తన మద్దతు తెలిపారు. ముంబైతో జరిగిన నిరసనలో షబానా అజ్మీ, కొంకణ సేన్ వంటి సినీ ప్రముఖులతోపాటు సామాజిక, మానవ హక్కుల కార్యకర్తలు పెద్ద సంఖ్యలో తరలివచ్చారు.మతం పేరుతో హింసకు పాల్పడం దారుణమని ఈ సందర్భంగా కొందరు విమర్శించారు. కుల, మతాలకు అతీతంగా దీన్ని అందరూ వ్యతిరేకించాల్సిన సమయం ఆసన్నమైందని పిలుపునిచ్చారు. ముస్లిం, దళితులపై దాడులకు పాల్పడే గోరక్షకులు, ఆర్ఎస్ఎస్ కార్యకర్తలను మోదీ ప్రభుత్వం హీరోలుగా చిత్రీకరించడంతో పరిస్థితి దారుణంగా మారిందని కొందరు ఆరోపించారు. మరోవైపు ఫేస్బుక్లో తన పిలుపునకు దేశ ప్రజల నుంచి ఇంత భారీ స్పందన వస్తుందని ఊహించలేదని ఈ కార్యక్రమాన్ని నిర్వహించిన సినీ నిర్మాత సాబా దేవన్ అన్నారు. ఇలాంటి దారుణ ఘటనలపై ప్రజల ఆగ్రహం, ఆందోళన ఎలా ఉందో దీని ద్వారా స్పష్టమవుతోందన్నారు.
newdhilly: muslimlu, dalitulanu daarunamgaa kotti champadampai budhavaaram desha vyaaptamgaa nirasanalu velluvettaayi. gatha guruvaram haryanalo oo daarunam jarigindi. eedh shopping anantaram lokal raillo vastunna oo muslim kutumbampai kondaru daadi chesaru. seetu vishayamlo talettina vivaadam gharshanaku daari teesindi. deentho kondaru vaari talameeda topeelanu lagadamtopatu geddalu pattukuni avamaaninchaaru. jaati vyatirekulu, pashu maamsam tintaarani helana chesaru. antatitho aagaka aa kutumbaaniki chendina oo muslim yuvakudni daarunamgaa kotti hatya chesaru. ee ghatana desha vyaaptamgaa sanchalanam repindi.deenni khandinchina cinee nirmaata saba devan, fasebook vedikagaa joon 28na desha vyaapta nirasanaku pilupunicchaaru. deentho budhavaaram ‘nat in mai nem’ paerutho dhilli, mumbai, kolkata, chennai, hyderabad, bengaluru, tiruvanantapuram, bhopal, lakno vanti mahanagarallo nirasanalu velluvettaayi. dhilleelooni jantar mantar vadda jarigina nirasanalo aa rashtra upa mukhyamantri sisodiatho paatu paluvuru pramukhulu palgoni tana maddatu telipaaru. mumbaitho jarigina nirasanalo shabana ajmi, konkana saen vanti cinee pramukhulathopaatu saamaajika, manava hakkula kaaryakartalu pedda sankhyalo taralivacchaaru.matham paerutho himsaku palpadam daarunamani ee sandarbhamgaa kondaru vimarsinchaaru. kula, mataalaku ateetamgaa deenni andaruu vyatirekinchaalsina samayam aasannamaindani pilupunicchaaru. muslim, dalitulapai daadulaku palpade gorakshakulu, arss kaaryakartalanu modii prabhutvam heerolugaa chitreekarinchadamto paristhiti daarunamgaa maarindani kondaru aaropinchaaru. marovaipu fasebuklo tana pilupunaku desha prajala nunchi inta bhari spandana vastundani oohinchaledani ee kaaryakramaanni nirvahinchina cinee nirmaata saba devan annaru. ilanti daaruna ghatanalapai prajala aagraham, aandolana ela undo deeni dwara spashtamavutondannaaru.